Megtalálták Morgan kapitány kalózhajóját?
Panama közelében megtalálták egy XVII. századi hajó törzsét. Régészek szerint ez az egyik olyan hajó az öt közül, amely a híres kalóz, „Captain Morgan”, azaz Morgan kapitány „flottájához” tartozott.
A rakomány között lezárt dobozokat, ládákat is találtak, amelyekben akár rum is lehet – ezt a régészek, és a Morgan kapitányról elnevezett rumot forgalmazó cég is megerősítette, a Discovery News szerint.

A Lajas-korallzátony közelében, ahol Morgan elvesztette öt hajóját 1671-ben, most rábukkantak egy olyan roncsra, amely akár Morgan zászlóshajója, a Satisfaction is lehet.

Sir Henry Morgan angol megbízásból járta a XVII. században a Karib-tenger vidékét. Mondhatnánk azt is, hogy „hivatásos kalóz” volt, félig-meddig állami megbízásból, a spanyol flottát tizedelték meg kalózcsapatai. Hálából elnyerte Jamaica brit kormányzói posztját, és lovaggá is ütötték. 1688-ban halt meg.
Jamaica hajóroncs régészet Morgan kapitány Captain Morgan Sir Henry Morgan kalózhajó